gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5759, del 09-05-2008 (2008/5800)

Convocatòria de l'Assemblea General ordinària.
----------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/5800


Data del document
:   30-04-2008

Organisme emissor
:   Caixa Rural de Turís, COOP Crèd. V.

Tipus de document
:   Informació Pública

Convocatòria de l'Assemblea General ordinària. [2008/5800]  
El Consell Rector d'esta caixa rural, en la sessió de data 30 d'abril de 2008, va acordar per unanimitat convocar tots els socis a l'Assemblea General ordinària que tindrà lloc al domicili social del Teatre Ideal, carrer de Ramón i Cajal, número 16, el dia 28 de maig de 2008, a les 21.30 hores en primera convocatòria i a les 22.00 hores en segona, per a tractar els següents punts del  
Ordre del dia  
1. Informe de la Presidència.  
2. Lectura i aprovació, si pertoca, de l'informe de gestió i comptes anuals de l'exercici 2007.  
3. Proposta i aprovació, si pertoca, d'aplicació dels resultats de l'exercici de 2007.  
4. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperativa de 2007 i Pla d'Inversions i Despeses per a l'exercici de 2008.  
5. Nomenament d'experts comptables verificadors de comptes, independents.  
6. Adaptació de l'article 33 dels nostres estatuts socials a la Llei 8/2003, de 24 de març, de Cooperatives de la Comunitat Valenciana, segons la redacció que en fa la Llei 14/2007, de 26 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat. Modificació de l'article 11, apartat d) dels estatuts socials de l'entitat.   
7. Autoritzacions diverses i aprovació o ratificació, si pertoca, de determinats acords que s'han d'adoptar o adoptats pel Consell Rector.   
8 Suggeriments i preguntes.  
9. Aprovació de l'acta de la sessió o, si pertoca, designació de dos socis per l'Assemblea per a l'aprovació esmentada.  
Turís, 30 d'abril de 2008.- El president: Miguel Higón Lozano.  
Nota: d'acord amb el que estableixen els estatuts socials d'esta caixa rural i la legislació vigent, els estats financers, l'informe sobre la gestió, l'informe de verificació de comptes anuals, la memòria escrita de les activitats de l'entitat, la memòria justificativa i la nova redacció de l'article 33 dels nostres estatuts socials i de l'article 11, apartat d) i tots altres documents que seran sotmesos a la consideració de l'Assemblea, estaran a disposició dels socis de l'entitat al seu domicili social, ubicat a Turís (València), plaça de la Constitució, 2. S'hi estableix el següent règim de consulta: de dilluns a divendres de 10.00 a 12.00 hores, des de la publicació de la convocatòria de l'Assemblea i fins a la seua celebració. Els socis que ho sol·liciten per escrit tindran dret a rebre de forma immediata i gratuïta una còpia de la documentació que serà sotmesa a la consideració l'Assemblea, i amb caràcter previ a la seua celebració.
Diari Oficial de la Generalitat Valenciana


Sumari del DOGV 5719, del 07-03-2008 (2008/2360)

Informació pública del Projecte de Reparcel·lació del Pla de la Corona.
-----------------------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2360


Data del document
:   12-01-2008

Organisme emissor
:   Ajuntament de la Vall d'Ebo

Tipus de document
:   Informació Pública

Descriptors 

:   * Vall d'Ebo, la
    * pla d'urbanisme
    * administració local

Informació pública del Projecte de Reparcel·lació del Pla de la Corona. [2008/2360]  
Mitjançant este edicte s'anuncia que la mercantil Residencial BTB, SL, ha presentat davant de l'Ajuntament de la Vall d'Ebo, amb data 23 d'octubre de 2007, el Projecte de Reparcel·lació Forçosa del Sector de Sòl Urbanitzable Residencial Pla de la Corona del Pla General d'Ordenació Urbana de la Vall d'Ebo.  
En aplicació del que disposa l'article 177 de la Llei 16/2005, de 30 de desembre, de la Generalitat, Urbanística Valenciana (en avant LUV), en relació amb l'article 426 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, (en avant ROGTU), se sotmet l'esmentat projecte a informació pública per un termini d'un mes comptador des de la publicació del present anunci en el Diari Oficial de la Comunitat Valenciana.  
Durant este termini d'informació pública, qualsevol interessat podrà consultar a l'Ajuntament el projecte de reparcel·lació presentat, i presentar totes les al·legacions que estimen convenients.  
Que, igualment, durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic, segons el procediment establit en l'article 174.7 de la Llei Urbanística Valenciana, en relació amb l'article 409 del Reglament d'Ordenació i Gestió Territorial i Urbanística.  
Finalment, es requereix als propietaris afectats, perquè, de conformitat amb el que disposa l'article 172.3 de La Llei Urbanística Valenciana, exhibisquen, davant de l'Ajuntament, els títols acreditatius dels immobles de la seua propietat que estiguen afectats per la reparcel·lació, i declaren les situacions jurídiques que coneguen i afecten les seues finques, amb advertència expressa de què, segons el que disposa l'esmentat precepte legal, l'omissió, error o falsedat no podrà afectar el resultat objectiu de la reparcel·lació, i si s'hi observara dol o negligència greu podrà se li exigir la responsabilitat civil o penal que corresponga.  
La Vall d'Ebo, 12 de gener de 2008.- L'alcalde: Rafael Llodrá Masanet.
Diari Oficial de la Generalitat Valenciana


Sumari del DOGV 5860, del 30-09-2008 (2008/11293)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a legalització de càmping, al terme municipal d'Enguera. Expedient número 253/2008.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5860

Data del DOGV
:   30-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11295


Data del document
:   30-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Enguera
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a legalització de càmping, al terme municipal d'Enguera. Expedient número 253/2008. [2008/11654]  
Naturaleza y Ocio Las Morereas, SL ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a legalització de càmping (expedient 253/2008), al terme municipal d'Enguera, ubicada al polígon 47, parcel·la 29.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents a les oficines del Servei Territorial d'Ordenació del Territori de la Conselleria de Medi Ambient, Aigua, Urbanisme i Habitatge, edifici Prop de l'av. Gregorio Gea, núm. 27, de València, en horari d'exposició al públic de 9.00 a 14.00 hores.   
València, 30 de juny de 2008.- La directora general d'Ordenació del Territori, p. s. (article 7 del Decret 131/07), la secretària autonòmica del Medi Ambient, Aigua, Urbanisme i Habitatge: M. Ángeles Ureña Guillém.
Diari Oficial de la Generalitat Valenciana


Sumari del DOGV 5776, del 03-06-2008 (2008/6645)

RESOLUCIÓ de 22 de maig de 2008, de la Direcció General d'Administració Autonòmica de la Conselleria de Justícia i Administracions Públiques, per la qual se citen les persones interessades en el procediment administratiu de referència a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5776

Data del DOGV
:   03-06-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/6645


Data del document
:   22-05-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * recurs administratiu

RESOLUCIÓ de 22 de maig de 2008, de la Direcció General d'Administració Autonòmica de la Conselleria de Justícia i Administracions Públiques, per la qual se citen les persones interessades en el procediment administratiu de referència a comparéixer en la via jurisdiccional. [2008/6645]  
El Tribunal Superior de Justícia de la Comunitat Valenciana, Sala Contenciosa Administrativa, ha reclamat d'aquest Centre Directiu l'expedient referit al procediment següent:  
Recurs Contenciós Administratiu número 2/001193/2008  
Recurrent: Joaquín Pardo Hernando  
Interessats:  
Aquelles persones els drets o interessos legítims de les quals pogueren quedar afectats per l'estimació de les pretensions del demandant.  
Descripció:  
Recurs Contenciós Administratiu interposat contra la Resolució de 28.02.08, del conseller de Justícia i Administracions Publiques, desestimatòria del recurs d'alçada interposat contra l'Acord de 19.07.07, del Tribunal de Selecció, pel qual es fa pública la relació definitiva d'aspirants aprovats per l'orde de puntuació total, corresponent a les convocatòries 30/04 i 31/04, d'accés al grup A, sector administració general, accés lliure i discapacitats, respectivament.  
D'acord amb el que preveu l'art. 49 de la Llei Reguladora de la Jurisdicció Contenciosa Administrativa, s'acorda remetre al Tribunal Superior de Justícia de la Comunitat Valenciana l'expedient administratiu de referència i citar les persones interessades en el procediment descrit, per tal que -degudament representades en la forma establida en l'art. 23,2 i 3 de la Llei Jurisdiccional- puguen comparéixer en aquesta via en el termini de nou dies, si ho estimen convenient, per mitjà d'un escrit dirigit a l'òrgan jurisdiccional citat. Es fa constar, no obstant això, que la Generalitat, representada pels lletrats de l'Advocacia General, compareix en aquest recurs en defensa del manteniment de l'acte recorregut.  
València, 22 de maig de 2008.- El director general d'Administració Autonòmica: Pedro Javier García Ribot.
Diari Oficial de la Generalitat Valenciana


Sumari del DOGV 5786, del 17-06-2008 (2008/7379)

Adjudicació número CNMY08/PARTAP/6. Alimentació per als participants en la Campanya de Temps Lliure Juvenil 2008.
-----------------------------------------------------------------------------------------------------------------

### Dades del document

Número de DOGV
:   5786

Data del DOGV
:   17-06-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/7379


Data del document
:   06-06-2008

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * indústria gastronòmica
    * adjudicació de contracte administratiu
    * contracte de serveis
    * licitació

Adjudicació número CNMY08/PARTAP/6. Alimentació per als participants en la Campanya de Temps Lliure Juvenil 2008. [2008/7379]  
1. Entitat adjudicadora  
a) Organisme: Institut Valencià de la Joventut  
b) Dependència que tramita l'expedient: Servei de Participació Activitats i Productes  
c) Número de l'expedient: CNMY08/PARTAP/6  
2. Objecte del contracte  
a) Tipus de contracte: serveis  
b) Descripció de l'objecte: alimentació per als participants en la Campanya de Temps Lliure Juvenil 2008  
c) Lot: 1  
d) Butlletí o diari oficial i data de publicació de l'anunci de licitació:  
DOCV nº 5730, de data 28.03.2008  
3. Tramitació, procediment i forma d'adjudicació.  
a) Tramitació: ordinària.  
b) Procediment: obert.  
c) Forma: concurs públic.  
4. Pressupost base de licitació o cànon d'explotació.  
Import total: 315.000,00 euros.  
5. Adjudicació.  
a) Data: 7 de màig de 2008  
b) Contractista: Gastronomia Mediterranea, SL  
c) Nacionalitat: Espanya  
d) Import o cànon d'adjudicació: 251.600,00 euros.   
València, 6 de juny de 2008.- El director general de l'IVAJ: Adrián Ballester Espinosa.
Diari Oficial de la Generalitat Valenciana


Sumari del DOGV 5684, del 21-01-2008 (2008/74)

Assumpte civil 44/2006. Notificació de la sentència a Sociedad de Gestión Pórtico Playa, SL.
--------------------------------------------------------------------------------------------

### Dades del document

Número de DOGV
:   5684

Data del DOGV
:   21-01-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/74


Data del document
:   28-11-2007

Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Descriptors 

:   * sistema judicial

Assumpte civil 44/2006. Notificació de la sentència a Sociedad de Gestión Pórtico Playa, SL. [2008/74]  
Procediment: assumpte civil 000044/2006  
Part demandant: Torresul Estructuras, SL  
Part demandada: Sociedad de Gestión Pórtico Playa, SL  
Sobre: ordinaris  
En el judici referenciat, s'ha dictat la resolució que té el text literal següent:  
«Dispositiva  
Que amb l'estimació de la demanda de judici ordinari interposada pel procurador senyor Martínez Gilabert, en nom i representació de Torresul Estructuras, SL contra Sociedad de Gestión Pórtico Playa, SL, es condemna la demandada a pagar a la demandant la quantitat de cinc-cents quatre mil huit-cents seixanta-un euros amb setanta-sis cèntims (504.861,76 €), més l'interés legal des de la presentació de la demanda i amb expressa condemna en costes a la part demandada.  
Que amb la desestimació de la reconvenció formulada per la procuradora senyora Fernández Laorden en nom i representació de la Sociedad de Gestión Pórtico Playa, SL contra Torresul Estructuras, SL, s'absol a la reconvinguda de totes les peticions formulades en contra seua, amb expressa condemna en costes a la part reconvinent.  
Que es declara la temeritat de la Sociedad de Gestión Pórtico Playa, SL tant en la demanda inicial com en la reconvenció, als efectes del que disposa l'article 394.2 paràgraf segon.  
Notifiqueu a les parts i feu-les saber que contra esta resolució s'hi podrà interposar recurs d'apel·lació davant l'Audiència Provincial d'Alacant, que s'haurà de preparar davant este Jutjat en el termini de cinc dies.  
Així, esta és la meua sentència, que definitivament jutge en la instància, que pronuncie, mane i firme».  
Publicació. L'anterior sentència l'ha llegida i publicada la magistrada jutgessa que la subscriu, mentre celebrava audiència pública, davant meu, el secretari, en el mateix dia de la data. En done fe.  
En atenció al desconeixement de l'actual domicili o residència de la part demandada, per provisió de 28 de novembre de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de sentència de data 27 de novembre de 2007.  
Torrevieja, 28 de novembre de 2007.- La secretària judicial: Ana Mª Lacalle Espallardo.
Diari Oficial de la Generalitat Valenciana


Sumari del DOGV 5776, del 03-06-2008 (2008/6753)

Adjudicació número 122/2008. Subministrament d'aparells quirúrgics i clínics per a l'Àrea de Diagnòstic i Farmacoteràpia per a l'Hospital Universitari la Fe.
-------------------------------------------------------------------------------------------------------------------------------------------------------------

### Dades del document

Número de DOGV
:   5776

Data del DOGV
:   03-06-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/6753


Data del document
:   27-05-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * licitació
    * material mèdic-quirúrgic
    * adjudicació de contracte administratiu

Adjudicació número 122/2008. Subministrament d'aparells quirúrgics i clínics per a l'Àrea de Diagnòstic i Farmacoteràpia per a l'Hospital Universitari la Fe. [2008/6753]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 07. València - la Fe. avinguda Campanar, 21, 46706 - València. Telèfon 62 374 32 31, fax 96 197 32 72.  
c) Número d'expedient: 122/2008.  
2. Objecte del contracte  
a) Tipus de contracte: contracte de subministraments.   
b) Descripció de l'objecte: subministrament d'aparells quirúrgics i clínics per a l'Àrea de Diagnòstic i Farmacoteràpia per a l'Hospital Universitari la Fe.   
c) Lots: 5 lots.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 5.683 de 18 de gener de 2008.  
3. Tramitació, procediment i forma d'adjudicació  
a) Tramitació: anticipada.  
b) Procediment: obert.  
c) Forma: concurs públic.  
4. Pressupost base de licitació  
Import total: cent vuitanta-quatre mil sis-cents trenta-tres euros (184.633 €).  
5. Adjudicació  
a) Data: 15 de maig de 2008.  
b) Contractistes: euros  
GE Healthcare España, SA. 83.995,00  
Hospifar, SL. 8.994,00  
Leica Microsistemas, SA. 30.638,99  
Movaco, SA. 57.000,00   
c) Nacionalitat: espanyola.  
d) Import d'adjudicació: cent vuitanta mil sis-cents vint-i-set euros i noranta-nou cèntims (180.627,99 €).  
València, 27 de maig de 2008.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5765, del 19-05-2008 (2008/5063)

Assumpte civil 1309/2005. Notificació de la sentència a Karin Friedrich i altre.
--------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/5063


Data del document
:   25-03-2008

Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Descriptors 

:   * sistema judicial

Assumpte civil 1309/2005. Notificació de la sentència a Karin Friedrich i altre. [2008/5063]  
Part demandant: John Blakeley Wood i Erik William Trim.  
Part demandada: Karin Friedrich i Marcel Paul Friedrich.  
Sobre: ordinaris.  
En el judici referenciat, s'ha dictat la resolució que té el text literal següent:  
«Dispositiva  
Que amb l'estimació de la demanda interposada per la procuradora senyora Diego Sarabia, en nom i representació de John Blakeley Wood i Erik William Trim, contra Karin Friedrich i els seu fill Marcel Paul Friedrich, es condemna els demandats que eleven a escriptura pública la compravenda realitzada de l'habitatge número 23 (ara carrer Bella Antonia, número 115) situat a la urbanització Nueva Torrevieja de Torrevieja, en la qual es reflectisca el bé objecte de la compravenda, el preu d'esta, i també que este ha sigut pagat en la totalitat pels actors, amb l'advertiment que de no fer-ho sa senyoria atorgarà en nom seu, i costes del procediment».  
En atenció al desconeixement de l'actual domicili o residència de la part demandada, per provisió de 25 de març de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la dispositiva de la sentència.  
Torrevieja, 25 de març de 2008.- La secretària judicial: Eva Fernández Puga.
Diari Oficial de la Generalitat Valenciana


Sumari del DOGV 5846, del 10-09-2008 (2008/9470)

Judici de divorci 733/06. Notificació de la dispositiva a José Francisco Lafont Martínez.
-----------------------------------------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/9470


Data del document
:   28-01-2008

Organisme emissor
:   Jutjat de Primera Instància Número 1 de Mislata

Tipus de document
:   Edicte

Descriptors 

:   * sistema judicial

Judici de divorci 733/06. Notificació de la dispositiva a José Francisco Lafont Martínez. [2008/9470]  
José Vicente García López, secretari del Jutjat de Primera Instància i Instrucció número 1 de Mislata  
Jutgessa que la dicta: Inmaculada C. Pérez Martínez  
Lloc: Mislata  
Data: 14 de juliol de 2008  
Part demandant: Rosa María Ureña Soriano  
Advocada: María José Sanchis García  
Procuradora: María José Sanchis García  
Part demandada: José Francisco Lafont Martínez. Rebel  
«Dispositiva  
Estime la demanda presentada per Rosa M.ª Ureña Soriano contra José Francisco Lafont Martínez i declare la dissolució del matrimoni per divorci amb els efectes legals inherents. Sense fer exprés pronunciament en costes.  
Una vegada ferma esta resolució comuniqueu-la al registre civil on consta inscrit el matrimoni dels litigants.  
Contra esta resolució s'hi pot interposar un recurs d'apel·lació d'acord amb els articles 455 i següents de la Llei d'Enjudiciament Civil, el qual s'ha de preparar dins del termini de cinc dies, comptadors des de la notificació.  
Esta és la meua sentència, jutjant en esta instància, que pronuncie, mane i firme».  
I perquè valga de notificació en forma legal als demandats, expedisc i firme esta cèdula.  
Mislata, 28 de gener de 2008.- La jutgessa: Inmaculada C. Pérez Martínez. El secretari: José Vicente García López.